Source: http://ugyvedforum.hu/index.php?p=cikkek/2016/11/brexit-ide-vagy-oda-ratifikalni-fogja-a-birosagrol-szolo-egyezmenyt-az-egyesult-kiralysag
Timestamp: 2018-10-15 19:45:08
Document Index: 17909415

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ']

​Brexit ide, vagy oda: ratifikálni fogja a bíróságról szóló egyezményt az Egyesült Királyság | Ügyvédfórum - 2016.11.29
​Brexit ide, vagy oda: ratifikálni fogja a bíróságról szóló egyezményt az Egyesült Királyság
2016.11.29 | Szerkesztőség | Hírek
Áttörés az Egységes Szabadalmi Bíróság (UPC) előkészítésében - nem számít a brexit, Anglia ratifikálni fogja a bíróságról szóló egyezményt, amely már 2017-ben megkezdheti a működést
A brexit váratlanul megakasztotta az EU Egységes Szabadalmi Bíróság előkészítését, hiszen kérdésessé tette az indulás feltételét, amely szerint annak a három államnak, amelyben a legtöbb európai szabadalmi bejelentést tették az elmúlt években, azaz Németországnak, Franciaországnak és Angliának ratifikálni kell a bíróságról szóló nemzetközi egyezményt ahhoz, hogy a bíróság kapui megnyíljanak – hívta fel a figyelmet dr. Szakács Eszter , a Sár és Társai Ügyvédi Iroda partnere (képünkön).
„A brexit óta számos teória látott napvilágot a hogyan továbbról, és sokan gondolták, hogy a brexit egyúttal Anglia kilépését vonja majd magával az egységes szabadalmi rendszerből, ezeknek a találgatásoknak azonban véget vetett november 28-án az EU Versenyképességi Tanácsának ülésén az angol iparjogvédelmi miniszter bejelentése, amely szerint Anglia a brexit ellenére elkötelezett az előkészületek folytatása és a bíróság elindítása mellett.”
A hírt bizakodással fogadták a piaci szereplők, hiszen ezzel belátható időn belül, akár már 2017-ben ténylegesen megnyílhat annak a lehetősége, hogy egységes szabadalmi oltalom mellett és egységes bírósági eljárásban védjék meg jogaikat ez EU-ban - és ezen kívül Angliában, amely egyúttal a bíróság gyógyszeripari perekkel foglalkozó központi divíziójának is otthont ad majd. A bíróság felállása esetén az olyan magánszemély feltalálók, mint például a közelmúltban az Adidas ellen pert nyert magyar feltaláló, Oroszi László is, olcsóbban tud majd szabadalmaztatni, illetve a bitorlással szemben egyetlen bíróság előtt kell majd eljárnia Európa jelentős része vonatkozásában.
(Cimfoto: karikatura forrás: schule-bw.de)
​EU-s támogatásból bővülnek a hazai elektronikus azonos...
Fokozottan figyel a GVH a digitális térben előforduló j...
​Fogvatartottak kapcsolattartása a nem védőként eljáró ...